title: Vykonávacie nariadenie Komisie (EÚ) 2020/572 z 24. apríla 2020 o štruktúre, ktorá sa má dodržiavať pri vypracúvaní správ o vyšetrovaní nehôd a incidentov v železničnej doprave (Text s významom pre EHP)

text:
                  27.4.2020

                  SK

                  Úradný vestník Európskej únie

                  L 132/10

         VYKONÁVACIE NARIADENIE KOMISIE (EÚ) 2020/572
         z 24. apríla 2020
         o štruktúre, ktorá sa má dodržiavať pri vypracúvaní správ o vyšetrovaní nehôd a incidentov v železničnej doprave
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/798 z 11. mája 2016 o bezpečnosti železníc (1), a najmä na jej článok 24 ods. 2,
         keďže:

                     (1)

                     V smernici (EÚ) 2016/798 sa stanovuje rámec, ktorým sa zabezpečuje, že vnútroštátne vyšetrovacie orgány (VVO) zodpovedné za podávanie správ o vyšetrovaní nehôd a incidentov v železničnej doprave v celej Únii v súlade s jej článkom 22 uverejňujú výsledky vyšetrovania nehôd a incidentov.

                     (2)

                     Správy o vyšetrovaniach a všetky zistenia a následné odporúčania poskytujú kľúčové informácie pre budúce zlepšovanie bezpečnosti železničnej dopravy v jednotnom európskom železničnom priestore. V súlade s článkom 26 smernice (EÚ) 2016/798 musia adresáti bezpečnostných odporúčaní prijať kroky na ich realizáciu a podať o tom správu vyšetrovaciemu orgánu.

                     (3)

                     Jednotná štruktúra správy o vyšetrovaní by mala uľahčiť ich vzájomnú výmenu. Na tento účel bola v súlade s článkom 37 ods. 3 písm. e) nariadenia Európskeho parlamentu a Rady (EÚ) 2016/796 (2) vytvorená verejná databáza spravovaná v rámci zodpovednosti Železničnej agentúry Európskej únie, ktorá je dostupná cez agentúru.

                     (4)

                     S cieľom uľahčiť prístup k užitočným informáciám a uplatňovanie na iné európske zainteresované strany sa vyžaduje, aby boli niektoré časti správy vypracované v dvoch jazykoch EÚ.

                     (5)

                     Štruktúra by mala chrániť VVO pred zasahovaním zvonka a zaručiť, aby sa vyšetrovanie vykonalo nezávislým spôsobom v súlade s článkom 21 ods. 4 smernice (EÚ) 2016/798.

                     (6)

                     Z bezpečnostných správ o nehodách a incidentoch by mali plynúť ponaučenia z minulých nehôd a incidentov. Mali by uľahčiť identifikáciu bezpečnostných rizík a v budúcnosti odstrániť podobné bezpečnostné riziká a umožniť subjektom v železničnom sektore, aby v prípade potreby preskúmali svoje posúdenie rizík súvisiacich s ich činnosťami a aktualizovali svoje systémy riadenia bezpečnosti, prípadne aj prijali nápravné opatrenia podľa bodu 7.1.3 prílohy I a bodu 7.1.3 prílohy II k delegovanému nariadeniu Komisie (EÚ) 2018/762 (3). Na tento účel by mali byť informácie obsiahnuté v takýchto správach štruktúrované tak, aby boli ľahko prístupné.

                     (7)

                     Železničná agentúra Európskej únie (ďalej len „agentúra“), ktorá správy zhromažďuje, by mala zabezpečiť, aby vhodný IT nástroj umožňoval ľahké vyhľadávanie na mieru prispôsobené špecifickým potrebám používateľa (napr. používanie kľúčových slov).

                     (8)

                     Opatrenia stanovené v tomto nariadení sú v súlade so stanoviskom výboru uvedeného v článku 28 ods. 1 smernice (EÚ) 2016/798,

               PRIJALA TOTO NARIADENIE:

            Článok 1
            Predmet úpravy a rozsah pôsobnosti
            Týmto nariadením sa stanovuje jednotná štruktúra správy o vyšetrovaní nehôd a incidentov v zmysle článku 20 ods. 1 a 2 smernice (EÚ) 2016/798.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.

                        „príčinný faktor“ je akékoľvek konanie, opomenutie, udalosť alebo okolnosti, alebo ich kombinácia, ktoré by s najväčšou pravdepodobnosťou zabránili výskytu udalosti, keby boli napravené, odstránené alebo keby sa im podarilo zabrániť;

                        2.

                        „napomáhajúci faktor“ je akékoľvek konanie, opomenutie, udalosť alebo okolnosti, ktoré majú vplyv na výskyt udalosti tým, že zvyšujú jej pravdepodobnosť, zrýchľujú jej účinok v čase alebo zvyšujú závažnosť následkov, ale ich odstránenie by výskytu udalosti nezabránilo;

                        3.

                        „systémový faktor“ je akýkoľvek príčinný alebo napomáhajúci faktor organizačnej, riadiacej, spoločenskej alebo regulačnej povahy, ktorý pravdepodobne bude mať vplyv na výskyt podobných a súvisiacich udalostí v budúcnosti, zahŕňajúci najmä podmienky regulačného rámca, návrh a uplatňovanie systému riadenia bezpečnosti, zručnosti zamestnancov, postupy a údržbu.

            Článok 3
            Štruktúra správy
            Bez toho, aby boli dotknuté ustanovenia článku 20, článku 24 ods. 1 a 2 smernice (EÚ) 2016/798, sa správy o vyšetrovaní vypracujú dodržiavajúc v čo najväčšej miere štruktúru stanovenú v prílohe I.
            Body 1, 5 a 6 prílohy I sa vypracujú v druhom úradnom jazyku EÚ. Tento preklad by mal byť k dispozícii najneskôr 3 mesiace po doručení správy.
            Tieto správy sa agentúre sprístupnia v digitálnom formáte, ktorý umožní prístup k nim, ich digitálnu indexáciu a analýzu.

            Článok 4
            Prechodné obdobie
            Pokiaľ ide o nehody a incidenty, pri ktorých sa už prijalo rozhodnutie o začatí vyšetrovania v súlade s článkom 22 ods. 3 smernice (EÚ) 2016/798 v čase nadobudnutia účinnosti tohto nariadenia, sa vyšetrovací orgán môže rozhodnúť, či bude dodržiavať štruktúru správy uvedenú v prílohe I, alebo či bude dodržiavať prílohu V k smernici Európskeho parlamentu a Rady 2004/49/ES (4).

            Článok 5
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. apríla 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 138, 26.5.2016, s. 102.

            (2)  Nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (Ú. v. EÚ L 138, 26.5.2016, s. 1).

            (3)  Delegované nariadenie Komisie (EÚ) 2018/762 z 8. marca 2018, ktorým sa stanovujú spoločné bezpečnostné metódy týkajúce sa požiadaviek na systémy riadenia bezpečnosti podľa smernice Európskeho parlamentu a Rady (EÚ) 2016/798 a ktorým sa zrušujú nariadenia Komisie (EÚ) č. 1158/2010 a (EÚ) č. 1169/2010 (Ú. v. EÚ L 129, 25.5.2018, s. 26).

            (4)  Smernica Európskeho parlamentu a Rady 2004/49/ES z 29. apríla 2004 o bezpečnosti železníc spoločenstva a o zmene a doplnení smernice Rady 95/18/ES o udeľovaní licencií železničným podnikom a smernici 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Smernica o bezpečnosti železníc) (Ú. v. EÚ L 164, 30.4.2004, s. 44).

            PRÍLOHA
            Štruktúra, ktorá sa má dodržiavať pri vypracúvaní správ
            V súlade s článkom 24 ods. 1 smernice (EÚ) 2016/798 sa správy o nehodách a incidentoch musia v čo najväčšej možnej miere koncipovať podľa tu stanovenej štruktúry, prispôsobenej druhu a závažnosti nehody alebo incidentu. V zásade to zahŕňa vyplnenie všetkých bodov 1 až 6 prípadne aj ich podbodov v jednotlivých písmenách. Ak nie sú k dispozícii žiadne relevantné informácie alebo sa nevyžadujú vzhľadom na okolnosti výskytu udalosti, v príslušných bodoch alebo podbodoch sa uvedie vyhlásenie „neuplatňuje sa“, ktorým sa informácie označia za informácie, ktoré sa v súvislosti s týmto vyšetrovaním nepovažujú za relevantné. Toto vyhlásenie možno vložiť súhrnne buď na začiatku alebo na konci príslušného bodu alebo podbodu.
            1.   Zhrnutie

            Zhrnutie je neoddeliteľnou súčasťou správy a musí byť jasné, tak aby sa mu dalo rozumieť bez ďalšieho kontextu.
            Poskytuje prehľad základných skutočností o výskyte udalosti: krátky opis nehody alebo incidentu; kedy, kde a ako sa to stalo a záver o jeho príčinách a dôsledkoch. Zhrnutie sa vzťahuje na všetky faktory (príčinné, napomáhajúce a/alebo systémové) identifikované v rámci vyšetrovania. Zhrnutie poskytuje v prípade potreby zoznam bezpečnostných odporúčaní a ich adresátov.
            2.   Vyšetrovanie a jeho kontext

            Táto časť správy obsahuje ciele a kontext vyšetrovania. Uvedú sa v nej všetky faktory, ako napr. oneskorenia, ktoré môžu mať negatívny vplyv na vyšetrovanie alebo inak ovplyvniť jeho závery.

                        1.

                        Rozhodnutie o začatí vyšetrovania:

                        2.

                        Podnet na rozhodnutie o začatí vyšetrovania, napr. odkazom na článok 20 ods. 1 (závažná nehoda) alebo článok 20 ods. 2 písm. a) – d):

                        3.

                        Rozsah a obmedzenia vyšetrovania vrátane jeho odôvodnenia, ako aj vysvetlenie každého oneskorenia, ktoré sa považuje za riziko, alebo iného vplyvu na vykonávanie vyšetrovania alebo jeho závery:

                           Informácie o rozsahu a obmedzeniach môžu byť podrobnejšie uvedené v bode 4.

                        4.

                        Súhrnný opis technických kapacít a funkcií v tíme vyšetrovateľov. Zahŕňa tých, ktorí patria k iným vyšetrovacím orgánom alebo externým zúčastneným stranám, ako aj dôkaz o ich nezávislosti od strán, ktoré sa podieľali na výskyte udalosti:

                           Ak sa osobám alebo subjektom poskytuje anonymita, bližšie to vysvetlite.

                        5.

                        Opis komunikačného a konzultačného procesu nadviazaného počas vyšetrovania s osobami alebo subjektmi, ktoré sa na výskyte udalosti podieľali, a v súvislosti s poskytnutými informáciami:

                           Ak sa osobám alebo subjektom poskytuje anonymita, bližšie to vysvetlite.

                        6.

                        Opis úrovne spolupráce ponúkanej zúčastnenými subjektmi:

                           Ak sa osobám alebo subjektom poskytuje anonymita, bližšie to vysvetlite.

                        7.

                        Opis metód a techník vyšetrovania, ako aj analytických metód použitých na určenie skutočností a zistení uvedených v správe. V opise skutočností sa musia uvádzať prinajmenšom:

                                    —

                                    udalosti a podmienky, ktoré viedli k výskytu udalosti;

                                    —

                                    akékoľvek predchádzajúce udalosti, ktoré viedli k výskytu;

                                    —

                                    pokyny, povinné postupy, mechanizmy spätnej väzby a/alebo kontrolné mechanizmy, ktoré viedli k výskytu danej udalosti alebo v nej inak zohrali úlohu.

                           Napr. pohovory, prístup k dokumentácii a záznamom v systéme prevádzky.

                        8.

                        Opis ťažkostí a osobitných problémov, ktoré sa počas vyšetrovania vyskytli.

                        9.

                        Akákoľvek prípadná interakcia so súdnymi orgánmi

                        10.

                        Prípadne akékoľvek iné informácie relevantné v súvislosti s vyšetrovaním.

                  3.   Opis výskytu udalosti

            Táto časť správy obsahuje podrobný opis mechanizmu výskytu udalosti na základe informácií zhromaždených počas vykonaného vyšetrovania.
            a)   Informácie o výskyte udalosti a pozadie jej výskytu:

                        1.

                        Opis druhu udalosti:

                        2.

                        Dátum, presný čas a miesto výskytu udalosti:

                        3.

                        Opis miesta výskytu udalosti vrátane poveternostných a geografických podmienok v čase výskytu udalosti a či sa vykonávali nejaké práce na danom mieste alebo v jeho blízkosti:

                        4.

                        Úmrtia, zranenia a majetkové škody:

                                    —

                                    cestujúci, zamestnanci alebo dodávatelia, používatelia priecestí, neoprávnené osoby, iné osoby na nástupišti, iné osoby mimo nástupišťa,

                                    —

                                    náklad, batožina a iný majetok,

                                    —

                                    železničné koľajové vozidlá, infraštruktúra a životné prostredie.

                           Ak sa osobám alebo subjektom poskytuje anonymita, bližšie to vysvetlite.

                        5.

                        Opis iných dôsledkov vrátane vplyvu výskytu udalosti na bežnú prevádzkovú činnosť zúčastnených subjektov:

                        6.

                        Identifikácia osôb, ich funkcií a zúčastnených subjektov, vrátane prípadných prepojení medzi dodávateľmi a/alebo inými príslušnými stranami:

                           Ak sa osobám alebo subjektom poskytuje anonymita, bližšie to vysvetlite.

                        7.

                        Opis a identifikátory vlaku(-ov) a ich zostavy vrátane železničných koľajových vozidiel, ktoré sa na výskyte udalosti podieľali, a ich evidenčných čísel:

                        8.

                        Opis príslušných častí infraštruktúry a systému návestenia – druh koľaje, výhybka, stavadlo, návestidlo, systémy vlakového zabezpečovača:

                        9.

                        Prípadne akékoľvek ďalšie informácie, ktoré sú relevantné na účely opisu výskytu udalosti a pozadia výskytu:

                  b)   Skutkový opis udalostí:

                        1.

                        Sled bezprostredných udalostí vedúcich k výskytu udalosti vrátane:

                                    —

                                    konaní zúčastnených osôb,

                                    —

                                    fungovania železničných koľajových vozidiel a technických zariadení

                                    —

                                    fungovania systému prevádzky:

                           napr. začiatočný bod jazdy vlaku, začiatok zmeny zúčastneného zamestnanca

                           napr. opatrenia prijaté zamestnancami na riadenie dopravy a návestenie, výmena verbálnych správ a písomných rozkazov v súvislosti s výskytom

                           napr. systém návestenia a riadenia/zabezpečenia, infraštruktúra, komunikačné zariadenia, železničné koľajové vozidlá, údržba atď.

                        2.

                        Sled udalostí od výskytu až po ukončenie prác záchranných služieb vrátane:

                                    —

                                    opatrení prijatých na ochranu a zabezpečenie miesta výskytu,

                                    —

                                    úsilia záchranných a pohotovostných služieb.

                           napr. spustenie núdzového plánu železnice, spustenie núdzového plánu verejných záchranných služieb, polície a zdravotníckych služieb a ich postupnosť

                  4.   Prípadná analýza udalosti s ohľadom na jednotlivé napomáhajúce faktory

            V tejto časti správy sa analyzujú určené skutočnosti a zistenia (t. j. výkonnosť prevádzkovateľov, železničných koľajových vozidiel a/alebo technických zariadení), ktoré spôsobili, že došlo k výskytu udalosti. Analýza vedie k identifikácii faktorov rozhodujúcich z hľadiska bezpečnosti, ktoré spôsobili, že došlo k výskytu udalosti alebo k nej inak prispeli, vrátane skutočností označených ako predchádzajúce udalosti. Nehodu alebo incident môžu spôsobiť príčinné, systémové a napomáhajúce faktory, ktoré sú rovnako dôležité a mali by sa zohľadniť počas vyšetrovania.
            Analýza sa môže rozšíriť o podmienky, mechanizmy spätnej väzby a/alebo kontrolné mechanizmy v rámci celého železničného systému, ktoré boli identifikované ako aktívne ovplyvňujúce vznik podobných prípadov výskytu. Mohlo by to zahŕňať fungovanie systémov riadenia bezpečnosti zúčastnených strán a regulačné činnosti v oblasti osvedčovania a dohľadu.
            Pri každej z identifikovaných udalostí alebo faktorov (príčinných alebo napomáhajúcich), ktoré sa javia ako rozhodujúce z hľadiska bezpečnosti, sa v súlade s flexibilitou, ktorú štruktúra ponúka (pozri vyššie), zohľadňujú tieto prvky.
            a)   Úlohy a povinnosti

            Bez toho, aby bol dotknutý článok 20 ods. 4 smernice (EÚ) 2016/798, táto časť správy vedie k identifikácii a analýze úloh a povinností jednotlivých osôb a subjektov prípadne vrátane príslušných zamestnancov a ich vymedzených úloh a funkcií, ktoré boli označené ako osoby a subjekty, ktoré sa z hľadiska bezpečnosti rozhodujúcim spôsobom podieľali na výskyte udalosti alebo na akejkoľvek činnosti, ktorá viedla k jej výskytu.

                        1.

                        Železničné podniky a/alebo manažéri infraštruktúry:

                           Ak sa osobám alebo subjektom poskytuje anonymita, bližšie to vysvetlite.

                        2.

                        Subjekty zodpovedné za údržbu, údržbárske dielne a/alebo iní poskytovatelia údržby:

                           Ak sa osobám alebo subjektom poskytuje anonymita, bližšie to vysvetlite.

                        3.

                        Výrobcovia železničných koľajových vozidiel alebo iní dodávatelia železničných produktov:

                           Ak sa osobám alebo subjektom poskytuje anonymita, bližšie to vysvetlite.

                        4.

                        Vnútroštátne bezpečnostné orgány a/alebo Železničná agentúra Európskej únie:

                           Ak sa osobám alebo subjektom poskytuje anonymita, bližšie to vysvetlite.

                        5.

                        Notifikované orgány, určené orgány a/alebo orgány pre posudzovanie rizika:

                           Ak sa osobám alebo subjektom poskytuje anonymita, bližšie to vysvetlite.

                        6.

                        Certifikačné orgány subjektov zodpovedných za údržbu uvedených v bode 2:

                           Ak sa osobám alebo subjektom poskytuje anonymita, bližšie to vysvetlite.

                        7.

                        Akákoľvek iná osoba alebo subjekt relevantné pre výskyt, zdokumentované alebo nezdokumentované v niektorom z príslušných systémov riadenia bezpečnosti alebo uvedené v registri alebo príslušnom právnom rámci:

                           Ak sa osobám alebo subjektom poskytuje anonymita, bližšie to vysvetlite.

                           napr. držitelia vozidiel, prevádzkovatelia terminálov, nakladači alebo plniči

                  b)   Železničné koľajové vozidlá a technické zariadenia:

            Príčinné faktory alebo dôsledky výskytu udalosti, ktoré boli označené ako súvisiace so stavom železničných koľajových vozidiel alebo technických zariadení vrátane možných napomáhajúcich faktorov súvisiacich s činnosťami a rozhodnutiami, ako napr.:

                        1.

                        Vyplývajúce z konštrukčného návrhu železničných koľajových vozidiel, železničnej infraštruktúry alebo technických zariadení:

                        2.

                        Vyplývajúce z inštalácie a uvedenia do prevádzky železničných koľajových vozidiel, železničnej infraštruktúry alebo technického zariadenia:

                        3.

                        V rámci zodpovednosti výrobcov železničných koľajových vozidiel alebo iných dodávateľov železničných produktov:

                        4.

                        Vyplývajúce z údržby a/alebo úpravy železničných koľajových vozidiel alebo technických zariadení:

                        5.

                        V rámci zodpovednosti subjektov poverených údržbou, údržbárskych dielní a iných poskytovateľov údržby:

                        6.

                        A akékoľvek ďalšie faktory alebo dôsledky považované za relevantné na účely vyšetrovania:

                  c)   Ľudské faktory

            Ak súviseli príčinné alebo napomáhajúce faktory alebo dôsledky výskytu udalosti s ľudskými činnosťami, pozornosť sa venuje zvláštnym okolnostiam a spôsobu, akým zamestnanci vykonávajú bežné činnosti počas bežnej prevádzky, a ľudským a organizačným faktorom, ktoré môžu ovplyvniť konanie a/alebo rozhodnutia, vrátane týchto prvkov:

                        1.

                        Ľudské a osobné charakteristiky:

                                    a)

                                    odborná príprava a rozvoj vrátane zručností a skúseností,

                                    b)

                                    zdravotné a osobné okolnosti, ktoré výskyt udalosti ovplyvnili, vrátane existencie fyzického alebo psychického stresu,

                                    c)

                                    únava,

                                    d)

                                    motivácia a postoj.

                        2.

                        Pracovné faktory

                                    a)

                                    štruktúra úlohy,

                                    b)

                                    konštrukčný návrh zariadení, ktoré majú vplyv na rozhranie človek-stroj,

                                    c)

                                    komunikačné prostriedky,

                                    d)

                                    postupy a procesy,

                                    e)

                                    pravidlá prevádzky, miestne pokyny, požiadavky na personál, predpisy týkajúce sa údržby a uplatniteľné normy,

                                    f)

                                    pracovný čas zúčastnených zamestnancov,

                                    g)

                                    postupy na riešenie rizík,

                                    h)

                                    kontext, strojové zariadenia, vybavenie a pokyny ovplyvňujúce pracovné postupy.

                        3.

                        Organizačné faktory a úlohy:

                                    a)

                                    plánovanie pracovnej sily a pracovné zaťaženie,

                                    b)

                                    komunikácia, informácie a tímová práca,

                                    c)

                                    nábor a výber, zdroje,

                                    d)

                                    riadenie výkonnosti a dohľad,

                                    e)

                                    kompenzácia (platové ohodnotenie),

                                    f)

                                    vedúce postavenie, mocenské otázky,

                                    g)

                                    organizačná kultúra,

                                    h)

                                    právne otázky (vrátane príslušných pravidiel a predpisov EÚ a členských štátov),

                                    i)

                                    podmienky regulačného rámca a uplatňovanie systému riadenia bezpečnosti.

                        4.

                        Environmentálne faktory:

                                    a)

                                    pracovné podmienky (hluk, osvetlenie, vibrácie,...),

                                    b)

                                    poveternostné a geografické podmienky,

                                    c)

                                    práce vykonané na danom mieste alebo v jeho blízkosti.

                        5.

                        A akýkoľvek iný faktor relevantného na účely vyšetrovania v uvedených bodoch 1, 2, 3, 4.

                  d)   Mechanizmy spätnej väzby a kontroly vrátane riadenia rizík a bezpečnosti, ako aj procesov monitorovania.

                        1.

                        Príslušné podmienky regulačného rámca:

                        2.

                        Procesy, metódy, obsah a výsledky činností posudzovania rizika a monitorovania, ktoré vykonáva ktorýkoľvek z týchto zúčastnených subjektov: železničné podniky, manažéri infraštruktúry, subjekty zodpovedné za údržbu, údržbárske dielne, iní poskytovatelia údržby, výrobcovia a akékoľvek iné subjekty, a správy z nezávislého posúdenia uvedeného v článku 6 vykonávacieho nariadenia (EÚ) č. 402/2013 (1):

                        3.

                        Systém riadenia bezpečnosti dotknutých železničných podnikov a manažérov infraštruktúry vrátane základných prvkov uvedených v článku 9 ods. 3 smernice (EÚ) 2016/798 a všetkých právnych vykonávacích aktov EÚ:

                        4.

                        Systém riadenia subjektu/subjektov zodpovedných za údržbu a údržbárskych dielní vrátane funkcií uvedených v článku 14 ods. 3 a prílohe III k smernici (EÚ) 2016/798 a v akýchkoľvek následných vykonávacích aktoch:

                        5.

                        Výsledky dohľadu zo strany vnútroštátnych bezpečnostných orgánov v súlade s článkom 17 smernice (EÚ) 2016/798:

                        6.

                        Povolenia, osvedčenia a správy o posúdení, ktoré vydala agentúra, vnútroštátne bezpečnostné orgány alebo iné orgány posudzovania zhody:

                                    —

                                    bezpečnostné povolenia/bezpečnostné osvedčenia dotknutých manažérov infraštruktúry a železničných podnikov,

                                    —

                                    povolenie na uvedenie pevných zariadení do prevádzky a povolenia pre vozidlá na uvedenie na trh,

                                    —

                                    subjekt zodpovedný za údržbu a údržbárske dielne (vrátane certifikácie).

                        7.

                        Ostatné systémové faktory:

                  e)   Predchádzajúce prípady výskytu podobného charakteru, ak sú k dispozícii.

            5.   Závery

            Závery obsahujú:

                        a)

                           Zhrnutie analýzy a záverov, pokiaľ ide o príčiny výskytu udalosti

                        V záveroch sa zhrnú identifikované príčinné a napomáhajúce faktory súvisiace s výskytom udalosti vrátane bezprostredných a hlbších systémových faktorov, ako aj chýbajúce alebo neprimerané bezpečnostné opatrenia, v prípade ktorých sa odporúčajú kompenzačné opatrenia. Okrem toho sa v nich uvádza schopnosť zúčastnených organizácií riešiť túto otázku prostredníctvom ich systémov riadenia bezpečnosti s cieľom predchádzať budúcim nehodám a incidentom.

                        b)

                           Opatrenia prijaté od výskytu udalosti

                        c)

                           Dodatočné pripomienky:

                        Bezpečnostné otázky identifikované počas vyšetrovania, ktoré ale nie sú pre závery o príčinách a dôsledkoch výskytu udalosti relevantné.

                  6.   Bezpečnostné odporúčania

            Ak je to vhodné, táto časť správy obsahuje bezpečnostné odporúčania s jediným cieľom zabrániť podobným prípadom výskytu v budúcnosti.
            Vysvetlí sa, prečo chýbajú odporúčania.
            Bezpečnostné odporúčania vychádzajú z preukázaných skutočností a dodatočných pripomienok, ako aj z ich analýzy vedúcej k záverom o relevantných príčinách a dôsledkoch výskytu udalosti z hľadiska bezpečnosti.
            Bezpečnostné odporúčania sa môžu vydať aj v súvislosti s dodatočnými pripomienkami bez akéhokoľvek príčinného alebo napomáhajúceho vzťahu k prípadu výskytu.

               (1)  Vykonávacie nariadenie (EÚ) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009 (Ú. v. EÚ L 121, 3.5.2013, s. 8).


title: Vykonávacie nariadenie Komisie (EÚ) 2020/573 z 24. apríla 2020, ktorým sa stanovujú dovozné clá v sektore obilnín uplatniteľné od 27. apríla 2020

text:
                  27.4.2020

                  SK

                  Úradný vestník Európskej únie

                  L 132/19

         VYKONÁVACIE NARIADENIE KOMISIE (EÚ) 2020/573
         z 24. apríla 2020,
         ktorým sa stanovujú dovozné clá v sektore obilnín uplatniteľné od 27. apríla 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
         keďže:

                     (1)

                     V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

                     (2)

                     V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

                     (3)

                     V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia.

                     (4)

                     Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

                     (5)

                     Na obdobie 27. apríla 2020 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

                     (6)

                     V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

               PRIJALA TOTO NARIADENIE:

            Článok 1
            Od 27. apríla 2020 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. apríla 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

            PRÍLOHA I
            Dovozné clá na produkty uvedené v článku 1 ods. 1 nariadenia (eú) č. 642/2010 uplatniteľné od 27. apríla 2020

                        Číselný znak KN

                        Opis tovaru

                        Dovozné clo  (1)
                            (2)

                        (v EUR/t)

                        1001 11 00

                        PŠENICA tvrdá, na siatie

                        0,00

                        1001 19 00

                        PŠENICA tvrdá vysokej kvality, iná ako na siatie

                        0,00

                        strednej kvality, iná ako na siatie

                        0,00

                        nízkej kvality, iná ako na siatie

                        0,00

                        ex 1001 91 20

                        PŠENICA obyčajná, na siatie

                        0,00

                        ex 1001 99 00

                        PŠENICA obyčajná vysokej kvality, iná ako na siatie

                        0,00

                        1002 10 00

                        RAŽ, na siatie

                        5,27

                        1002 90 00

                        RAŽ, iná ako na siatie

                        5,27

                        1005 10 90

                        KUKURICA na siatie, iná ako hybridná

                        5,27

                        1005 90 00

                        KUKURICA, iná ako na siatie  (3)

                        5,27

                        1007 10 90

                        Zrná CIROKU na siatie, iné ako hybridy

                        5,27

                        1007 90 00

                        Zrná CIROKU, iné ako na siatie

                        5,27

               (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                        —

                        3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                        —

                        2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

               (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

               (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

            PRÍLOHA II
            Podklady na výpočet ciel stanovených v prílohe I

               1.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           (v EUR/t)

                           Pšenica obyčajná  (1)

                           Kukurica

                           Burza

                           Minneapolis

                           Chicago

                           Kvotácia

                           187,231

                           116,272

                           Prémia – Záliv

                           –

                           23,784

                           Prémia – Veľké jazerá

                           40,454

                           –

               2.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           Náklady na prepravu: Mexický záliv – Rotterdam:

                           11,705

                           Náklady na prepravu: Veľké jazerá – Rotterdam:

                           38,841

               (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2020/615 zo 4. mája 2020, ktorým sa stanovujú dovozné clá v sektore obilnín uplatniteľné od 5. mája 2020

text:
                  5.5.2020

                  SK

                  Úradný vestník Európskej únie

                  LI 141/1

         VYKONÁVACIE NARIADENIE KOMISIE (EÚ) 2020/615
         zo 4. mája 2020,
         ktorým sa stanovujú dovozné clá v sektore obilnín uplatniteľné od 5. mája 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
         keďže:

                     (1)

                     V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

                     (2)

                     V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

                     (3)

                     V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia.

                     (4)

                     Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

                     (5)

                     Na obdobie od 5. mája 2020 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

                     (6)

                     V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

               PRIJALA TOTO NARIADENIE:

            Článok 1
            Od 5. mája 2020 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. mája 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

            PRÍLOHA I

               Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 5. mája 2020

                        Číselný znak KN

                        Opis tovaru

                        Dovozné clo (1)
                            (2)

                        (v EUR/t)

                        1001 11 00

                        PŠENICA tvrdá, na siatie

                        0,00

                        1001 19 00

                        PŠENICA tvrdá vysokej kvality, iná ako na siatie

                        0,00

                        strednej kvality, iná ako na siatie

                        0,00

                        nízkej kvality, iná ako na siatie

                        0,00

                        ex 1001 91 20

                        PŠENICA obyčajná, na siatie

                        0,00

                        ex 1001 99 00

                        PŠENICA obyčajná vysokej kvality, iná ako na siatie

                        0,00

                        1002 10 00

                        RAŽ, na siatie

                        10,40

                        1002 90 00

                        RAŽ, iná ako na siatie

                        10,40

                        1005 10 90

                        KUKURICA na siatie, iná ako hybridná

                        10,40

                        1005 90 00

                        KUKURICA, iná ako na siatie (3)

                        10,40

                        1007 10 90

                        Zrná CIROKU na siatie, iné ako hybridy

                        10,40

                        1007 90 00

                        Zrná CIROKU, iné ako na siatie

                        10,40

               (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                        —

                        3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                        —

                        2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

               (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

               (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

            PRÍLOHA II

               Podklady na výpočet ciel stanovených v prílohe I

               1.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           (v EUR/t)

                           Pšenica obyčajná (1)

                           Kukurica

                           Burza

                           Minneapolis

                           Chicago

                           Kvotácia

                           184,185

                           113,614

                           Prémia – Záliv

                           -

                           21,584

                           Prémia – Veľké jazerá

                           41,446

                           -

               2.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           Náklady na prepravu: Mexický záliv – Rotterdam:

                           11,434

                           Náklady na prepravu: Veľké jazerá – Rotterdam:

                           37,737

               (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2020/869 z 24. júna 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok beflubutamid, benalaxyl, bentiavalikarb, bifenazát, boskalid, bromoxynil, kaptán, kyazofamid, dimetomorf, etefón, etoxazol, famoxadón, fenamifos, flumioxazín, fluoxastrobín, folpet, formetanát, metribuzín, milbemektín, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol a S-metolachlór (Text s významom pre EHP)

text:
                  25.6.2020

                  SK

                  Úradný vestník Európskej únie

                  L 201/7

         VYKONÁVACIE NARIADENIE KOMISIE (EÚ) 2020/869
         z 24. júna 2020,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok beflubutamid, benalaxyl, bentiavalikarb, bifenazát, boskalid, bromoxynil, kaptán, kyazofamid, dimetomorf, etefón, etoxazol, famoxadón, fenamifos, flumioxazín, fluoxastrobín, folpet, formetanát, metribuzín, milbemektín, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol a S-metolachlór
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.

                     (2)

                     Vykonávacím nariadením Komisie (EÚ) 2019/707 (3) boli predĺžené obdobia schválenia účinných látok famoxadón a flumioxazín do 30. júna 2020 a obdobia schválenia účinných látok beflubutamid, benalaxyl, bentiavalikarb, bifenazát, boskalid, bromoxynil, kaptán, kyazofamid, dimetomorf, etefón, etoxazol, fenamifos, fluoxastrobín, folpet, formetanát, metribuzín, milbemektín, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol a S-metolachlór do 31. júla 2020.

                     (3)

                     V súlade s vykonávacím nariadením Komisie (EÚ) č. 844/2012 boli predložené žiadosti o obnovenie platnosti schválenia uvedených látok (4).

                     (4)

                     Vzhľadom na skutočnosť, že hodnotenie všetkých uvedených látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.

                     (5)

                     Okrem toho je potrebné predĺženie období platnosti schválenia účinných látok boskalid, kaptán, dimetomorf, etefón, folpet, formetanát, milbemektín, fenmedifam, fosmet, pirimifos-metyl a propamokarb, aby sa v súlade s postupom stanoveným v článkoch 13 a 14 vykonávacieho nariadenia (EÚ) č. 844/2012 poskytol potrebný čas na vykonanie hodnotenia vlastností narúšajúcich endokrinný systém.

                     (6)

                     Pokiaľ ide o prípady, keď sa má prijať nariadenie o neobnovení schválenia účinnej látky uvedenej v prílohe k tomuto nariadeniu, pretože nie sú splnené kritériá schválenia, mal by sa stanoviť dátum uplynutia platnosti schválenia na rovnaký dátum ako dátum pred prijatím tohto nariadenia alebo na dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak sa prijme nariadenie s rozhodnutím o obnovení platnosti schválenia účinnej látky uvedenej v prílohe k tomuto nariadeniu, je vhodné podľa daných okolností stanoviť čo najskorší dátum uplatňovania.

                     (7)

                     Vzhľadom na to, že obdobie platnosti schválení niektorých predmetných účinných látok uplynie 30. júna 2020, toto nariadenie by malo nadobudnúť účinnosť čo najskôr.

                     (8)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2019/707 zo 7. mája 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalicarb, bifenazát, boskalid, bromoxynil, kaptán, cyazofamid, desmedifám, dimetoát, dimetomorf, diurón, etefón, etoxazol, famoxadón, fenamifos, flumioxazín, fluoxastrobín, folpet, foramsulfurón, formetanát, metalaxyl-M, metiokarb, metribuzín, milbemektín, Paecilomyces lilacinus kmeň 251, fenmedifam, fosmet, pirimifos-metyl, propamokarb, protiokonazol, S-metolachlór a tebukonazol (Ú. v. EÚ L 120, 8.5.2019, s. 16).

            (4)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:

                        1.

                        V šiestom stĺpci „Schválenie platí do“ riadku 35, famoxadón, sa dátum nahrádza dátumom „30. júna 2021“.

                        2.

                        V šiestom stĺpci „Schválenie platí do“ riadku 39, flumioxazín, sa dátum nahrádza dátumom „30. júna 2021“.

                        3.

                        V šiestom stĺpci „Schválenie platí do“ riadku 46, kyazofamid, sa dátum nahrádza dátumom „31. júla 2021“.

                        4.

                        V šiestom stĺpci „Schválenie platí do“ riadku 84, benalaxyl, sa dátum nahrádza dátumom „31. júla 2021“.

                        5.

                        V šiestom stĺpci „Schválenie platí do“ riadku 85, bromoxynil, sa dátum nahrádza dátumom „31. júla 2021“.

                        6.

                        V šiestom stĺpci „Schválenie platí do“ riadku 88, fénmedifám, sa dátum nahrádza dátumom „31. júla 2021“.

                        7.

                        V šiestom stĺpci „Schválenie platí do“ riadku 97, S-metolachlór, sa dátum nahrádza dátumom „31. júla 2021“.

                        8.

                        V šiestom stĺpci „Schválenie platí do“ riadku 99, etoxazol, sa dátum nahrádza dátumom „31. júla 2021“.

                        9.

                        V šiestom stĺpci „Schválenie platí do“ riadku 109, bifenazát, sa dátum nahrádza dátumom „31. júla 2021“.

                        10.

                        V šiestom stĺpci „Schválenie platí do“ riadku 110, milbemektín, sa dátum nahrádza dátumom „31. júla 2021“.

                        11.

                        V šiestom stĺpci „Schválenie platí do“ riadku 141, fenamifos, sa dátum nahrádza dátumom „31. júla 2021“.

                        12.

                        V šiestom stĺpci „Schválenie platí do“ riadku 142, etefón, sa dátum nahrádza dátumom „31. júla 2021“.

                        13.

                        V šiestom stĺpci „Schválenie platí do“ riadku 145, kaptán, sa dátum nahrádza dátumom „31. júla 2021“.

                        14.

                        V šiestom stĺpci „Schválenie platí do“ riadku 146, folpet, sa dátum nahrádza dátumom „31. júla 2021“.

                        15.

                        V šiestom stĺpci „Schválenie platí do“ riadku 147, formetanát, sa dátum nahrádza dátumom „31. júla 2021“.

                        16.

                        V šiestom stĺpci „Schválenie platí do“ riadku 150, dimetomorf, sa dátum nahrádza dátumom „31. júla 2021“.

                        17.

                        V šiestom stĺpci „Schválenie platí do“ riadku 152, metribuzín, sa dátum nahrádza dátumom „31. júla 2021“.

                        18.

                        V šiestom stĺpci „Schválenie platí do“ riadku 153, fosmet, sa dátum nahrádza dátumom „31. júla 2021“.

                        19.

                        V šiestom stĺpci „Schválenie platí do“ riadku 154, propamokarb, sa dátum nahrádza dátumom „31. júla 2021“.

                        20.

                        V šiestom stĺpci „Schválenie platí do“ riadku 156, pirimifos-metyl, sa dátum nahrádza dátumom „31. júla 2021“.

                        21.

                        V šiestom stĺpci „Schválenie platí do“ riadku 158, beflubutamid, sa dátum nahrádza dátumom „31. júla 2021“.

                        22.

                        V šiestom stĺpci „Schválenie platí do“ riadku 163, bentiavalikarb, sa dátum nahrádza dátumom „31. júla 2021“.

                        23.

                        V šiestom stĺpci „Schválenie platí do“ riadku 164, boskalid, sa dátum nahrádza dátumom „31. júla 2021“.

                        24.

                        V šiestom stĺpci „Schválenie platí do“ riadku 166, fluoxastrobín, sa dátum nahrádza dátumom „31. júla 2021“.

                        25.

                        V šiestom stĺpci „Schválenie platí do“ riadku 167, Paecilomyces lilacinus kmeň 251, sa dátum nahrádza dátumom „31. júla 2021“.

                        26.

                        V šiestom stĺpci „Schválenie platí do“ riadku 168, protiokonazol, sa dátum nahrádza dátumom „31. júla 2021“.


title: Vykonávacie nariadenie Komisie (EÚ) 2020/885 z 26. júna 2020 o opatreniach proti zavlečeniu Pseudomonas syringae pv. actinidiae Takikawa, Serizawa, Ichikawa, Tsuyumu a Goto do Únie a proti jeho šíreniu na území Únie

text:
                  29.6.2020

                  SK

                  Úradný vestník Európskej únie

                  L 205/9

         VYKONÁVACIE NARIADENIE KOMISIE (EÚ) 2020/885
         z 26. júna 2020
         o opatreniach proti zavlečeniu Pseudomonas syringae pv. actinidiae Takikawa, Serizawa, Ichikawa, Tsuyumu a Goto do Únie a proti jeho šíreniu na území Únie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 (1) z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES, a najmä na jeho článok 30 ods. 1,
         keďže:

                     (1)

                     V roku 2011 Taliansko informovalo Komisiu, že sa na jeho území vyskytuje nový agresívny kmeň Pseudomonas syringae pv. actinidiae Takikawa, Serizawa, Ichikawa, Tsuyumu a Goto (ďalej aj „špecifikovaný škodca“), pôvodca rakoviny kivi, a že prijalo úradné opatrenia proti ďalšiemu zavlečeniu a šíreniu špecifikovaného škodcu na jeho území. Z dostupných údajov taktiež vyplývalo, že tento agresívny kmeň špecifikovaného škodcu sa vyskytoval v tretej krajine, ktorá vyváža množiteľský materiál rastlín kivi vrátane peľu do Únie. Tieto informácie sú v súčasnosti aj naďalej relevantné na území Únie.

                     (2)

                     Komisia preto prijala vykonávacie rozhodnutie 2012/756/EÚ (2).

                     (3)

                     Vykonávacie rozhodnutie 2012/756/EÚ bolo nahradené vykonávacím rozhodnutím (EÚ) 2017/198 (3), ktorého platnosť uplynula 31. marca 2020.

                     (4)

                     Špecifikovaný škodca nie je uvedený ako karanténny škodca Únie v prílohe II, karanténny škodca chránenej zóny v prílohe III alebo regulovaný nekaranténny škodca v prílohe IV k vykonávaciemu nariadeniu Komisie (EÚ) 2019/2072 (4).

                     (5)

                     Dôvody prijatia vykonávacieho rozhodnutia (EÚ) 2017/198 vrátane príslušnej predbežnej analýzy rizika škodcu, ktorú vykonala Komisia, zostávajú v platnosti. Keďže rastlinolekárske riziko, ktoré predstavuje špecifikovaný škodca, stále hrozí, mali by sa prijať opatrenia týkajúce sa dovozu živého peľu a rastlín Actinidia Lindl. určených na výsadbu (ďalej aj „špecifikované rastliny“), okrem osiva, do Únie z tretích krajín. Rovnako by sa mali stanoviť opatrenia týkajúce sa premiestňovania tých rastlín, ktoré pochádzajú z Únie, na území Únie. Uvedené opatrenia by mali byť rovnaké ako opatrenia stanovené vo vykonávacom rozhodnutí (EÚ) 2017/198, keďže sa ukázali ako účinné pri ochrane územia Únie pred špecifikovaným škodcom.

                     (6)

                     S cieľom zabezpečiť vyššiu úroveň ochrany územia Únie pred špecifikovaným škodcom by špecifikované rastliny dovezené do Únie mali byť dôkladne skontrolované a v prípade potreby testované na prítomnosť špecifikovaného škodcu na hraničnej kontrolnej stanici alebo na kontrolnom mieste v mieste určenia stanovenom v súlade s delegovaným nariadením Komisie (EÚ) 2019/2123 (5).

                     (7)

                     Vykonávacie rozhodnutie (EÚ) 2017/198 by sa malo zrušiť a nahradiť týmto nariadením. Je to potrebné preto, aby boli zohľadnené ustanovenia nariadenia (EÚ) 2016/2031 a vykonávacieho nariadenia (EÚ) 2019/2072, ktoré sa uplatňujú od 14. decembra 2019.

                     (8)

                     Toto nariadenie by sa malo uplatňovať čo najskôr, aby nahradilo vykonávacie rozhodnutie (EÚ) 2017/198, ktorého platnosť uplynula 31. marca 2020. Účinnosť by malo nadobudnúť tretím dňom po jeho uverejnení v Úradnom vestníku Európskej únie.

                     (9)

                     V príslušných prípadoch by členské štáty mali upraviť svoje právne predpisy tak, aby boli v súlade s týmto nariadením.

                     (10)

                     Toto nariadenie by sa malo uplatňovať do 31. decembra 2021, aby sa poskytol čas na monitorovanie vývoja situácie a určenie rastlinolekárskeho stavu špecifikovaného škodcu, pokiaľ ide o územie Únie.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Predmet úpravy
            Týmto nariadením sa stanovujú opatrenia proti zavlečeniu Pseudomonas syringae pv. actinidiae Takikawa, Serizawa, Ichikawa, Tsuyumu a Goto (ďalej aj „špecifikovaný škodca“) do Únie a proti jeho šíreniu na území Únie.

            Článok 2

               Zákaz
               Pseudomonas syringae
               pv
               . actinidiae
               Takikawa, Serizawa, Ichikawa, Tsuyumu a Goto

            Špecifikovaného škodcu nemožno zavliecť na územie Únie, ani ho v rámci neho premiestňovať, držať, rozmnožovať či uvoľňovať.

            Článok 3

               Dovoz živého peľu a rastlín
               Actinidia
               Lindl. určených na výsadbu, okrem osiva, do Únie

            Živý peľ a živé rastliny Actinidia Lindl. na výsadbu, okrem osiva (ďalej aj „špecifikované rastliny“) s pôvodom v tretích krajinách sa môžu do Únie dovážať, len ak spĺňajú osobitné požiadavky na dovoz stanovené v článkoch 4, 5 a 6.

            Článok 4
            Rastlinolekárske osvedčenie
            Špecifikované rastliny s pôvodom v tretích krajinách musí sprevádzať rastlinolekárske osvedčenie, ktoré v rubrike „Dodatočné vyhlásenie“ obsahuje informáciu, že je splnená jedna z týchto podmienok:

                        a)

                        špecifikované rastliny sa celý čas pestovali v krajine, o ktorej je známe, že sa v nej nevyskytuje špecifikovaný škodca;

                        b)

                        špecifikované rastliny sa celý čas pestovali v oblasti bez výskytu škodcu, ktorú s ohľadom na špecifikovaného škodcu vymedzila národná organizácia na ochranu rastlín krajiny pôvodu v súlade s Medzinárodnou normou Organizácie OSN pre výživu a poľnohospodárstvo (FAO) pre rastlinolekárske opatrenia (ISPM) č. 4 (6). V osvedčení sa musí uviesť názov oblasti bez výskytu škodcu, a to v rubrike „Miesto pôvodu“;

                        c)

                        špecifikované rastliny sa vypestovali v mieste produkcie alebo lokalite produkcie bez výskytu škodcu, ktorú s ohľadom na špecifikovaného škodcu vymedzila národná organizácia na ochranu rastlín krajiny pôvodu v súlade s FAO ISPM č. 10 (7). Špecifikované rastliny sa pestovali v štruktúre s takým stupňom izolácie a ochrany pred okolitým prostredím, ktorý je účinný z hľadiska zabránenia prístupu špecifikovaného škodcu. V tomto mieste alebo lokalite sa v poslednom ukončenom vegetačnom období pred vývozom dvakrát vykonali úradné kontroly špecifikovaných rastlín v čase, ktorý je najvhodnejší na odhalenie príznakov infekcie, a zistilo sa, že sú bez výskytu špecifikovaného škodcu.
                        Uvedené miesto alebo uvedená lokalita produkcie je obkolesená zónou s polomerom najmenej 100 m, v ktorej sa dvakrát vykonali úradné kontroly v čase, ktorý je najvhodnejší na odhalenie príznakov infekcie, v poslednom ukončenom vegetačnom období pred vývozom a všetky špecifikované rastliny, u ktorých sa počas týchto kontrol zistilo, že vykazujú príznaky infekcie, boli okamžite zničené;

                        d)

                        špecifikované rastliny sa vypestovali v mieste produkcie bez výskytu škodcu, ktoré s ohľadom na špecifikovaného škodcu vymedzila národná organizácia na ochranu rastlín krajiny pôvodu v súlade s FAO ISPM č. 10. Na tomto mieste sa dvakrát vykonali úradné kontroly špecifikovaných rastlín, odobrali sa z nich vzorky a testovali sa v čase, ktorý je najvhodnejší na odhalenie príznakov infekcie, v poslednom ukončenom vegetačnom období pred vývozom a zistilo sa, že sú bez výskytu špecifikovaného škodcu.
                        Uvedené miesto produkcie je obkolesené zónou s polomerom 4 500 m („okolitá zóna“), v ktorej bola splnená jedna z týchto podmienok:

                                    i)

                                    dvakrát sa vykonali úradné kontroly, odber vzoriek a testovanie v čase, ktorý je najvhodnejší na odhalenie príznakov infekcie, v poslednom ukončenom vegetačnom období pred vývozom. Počas týchto úradných kontrol, odberu vzoriek a testovania nebola zistená prítomnosť špecifikovaného škodcu;

                                    ii)

                                    všetky špecifikované rastliny v okruhu s polomerom 500 m od uvedeného miesta produkcie boli okamžite zničené;

                                    iii)

                                    každá špecifikovaná rastlina v okruhu s polomerom 500 m od uvedeného miesta produkcie bola pravidelne v najvhodnejšom čase testovaná s cieľom odhaliť príznaky infekcie a zistilo sa, že je bez výskytu špecifikovaného škodcu.

                              V prípade bodov ii) a iii) boli všetky špecifikované rastliny v rámci tejto zóny vo vzdialenosti od 500 do 4 500 m od miesta produkcie zničené alebo testované podľa plánu odberu vzoriek, ktorý umožňuje s 99 % spoľahlivosťou potvrdiť, že miera výskytu špecifikovaného škodcu v špecifikovaných rastlinách je nižšia ako 0,1 %.

            Článok 5
            Dodatočné informácie, ktoré sa majú zahrnúť do rastlinolekárskeho osvedčenia
            Ak sa poskytujú informácie uvedené v článku 4 písm. c) alebo d), rastlinolekárske osvedčenie obsahuje okrem toho informáciu, že je splnená jedna z týchto podmienok:

                        a)

                        špecifikované rastliny pochádzajú priamo z materských rastlín vypestovaných za podmienok stanovených v článku 4 písm. a), b) alebo c);

                        b)

                        špecifikované rastliny pochádzajú priamo z materských rastlín, ktoré boli predmetom predchádzajúceho individuálneho testovania, ktorým sa potvrdila neprítomnosť špecifikovaného škodcu;

                        c)

                        špecifikované rastliny boli testované podľa plánu odberu vzoriek, ktorý umožňuje s 99 % spoľahlivosťou potvrdiť, že miera výskytu špecifikovaného škodcu v špecifikovaných rastlinách je nižšia ako 0,1 %.

            Článok 6
            Kontrola
            Špecifikované rastliny dovážané do Únie, ktoré sprevádza rastlinolekárske osvedčenie a ktoré sú v súlade s článkami 4 a 5, sa musia podrobiť dôkladnej kontrole a prípadne testom na prítomnosť špecifikovaného škodcu na hraničnej kontrolnej stanici alebo na kontrolnom mieste stanovenom v súlade delegovaným nariadením (EÚ) 2019/2123.

            Článok 7
            Premiestňovanie špecifikovaných rastlín na území Únie
            Špecifikované rastliny, ktoré strávili akúkoľvek časť svojho života v Únii, sa môžu na území Únie premiestňovať, len ak spĺňajú osobitné požiadavky stanovené v článkoch 8 a 9.

            Článok 8
            Vydávanie rastlinných pasov a podmienky premiestňovania
            Špecifikované rastliny, ktoré strávili ktorúkoľvek časť svojho života v Únii, a rastliny dovezené do Únie podľa článku 3 sa môžu premiestňovať v rámci Únie len vtedy, ak ich sprevádza rastlinný pas pripravený, vydaný a používaný v súlade s článkami 78 až 95 nariadenia (EÚ) 2016/2031 a ak spĺňajú jednu z týchto podmienok:

                        a)

                        špecifikované rastliny sa celý čas pestovali v členskom štáte, o ktorom je známe, že sa v ňom špecifikovaný škodca nevyskytuje;

                        b)

                        špecifikované rastliny sa celý čas pestovali v chránenej zóne uvedenej v prílohe III k vykonávaciemu nariadeniu (EÚ) 2019/2072;

                        c)

                        špecifikované rastliny sa celý čas pestovali v oblasti bez výskytu škodcu, ktorú s ohľadom na špecifikovaného škodcu vymedzil príslušný orgán členského štátu pôvodu v súlade s FAO ISPM č. 4;

                        d)

                        špecifikované rastliny sa vypestovali v mieste produkcie alebo lokalite bez výskytu škodcu, ktoré s ohľadom na špecifikovaného škodcu vymedzil zodpovedný úradný orgán členského štátu pôvodu v súlade s FAO ISPM č. 10. Špecifikované rastliny sa pestovali v štruktúre s takým stupňom izolácie a ochrany pred okolitým prostredím, ktorý je účinný z hľadiska zabránenia prístupu špecifikovaného škodcu. V uvedenom mieste alebo v uvedenej lokalite sa v poslednom ukončenom vegetačnom období pred premiestnením dvakrát vykonali úradné kontroly špecifikovaných rastlín v čase, ktorý je najvhodnejší na odhalenie príznakov infekcie, a zistilo sa, že sú bez výskytu špecifikovaného škodcu.
                        Uvedené miesto alebo uvedená lokalita produkcie je obkolesená zónou s polomerom najmenej 100 m, v ktorej sa dvakrát vykonali úradné kontroly v čase, ktorý je najvhodnejší na odhalenie príznakov infekcie, v poslednom ukončenom vegetačnom období pred premiestnením a všetky rastliny, u ktorých sa počas týchto kontrol zistilo, že vykazujú príznaky infekcie, boli okamžite zničené;

                        e)

                        špecifikované rastliny sa vypestovali v mieste produkcie bez výskytu škodcu, ktoré vzhľadom na špecifikovaného škodcu vymedzil príslušný orgán členského štátu pôvodu v súlade s FAO ISPM č. 10.
                        Na tomto mieste sa dvakrát vykonali úradné kontroly špecifikovaných rastlín v čase, ktorý je najvhodnejší na odhalenie príznakov infekcie, v poslednom ukončenom vegetačnom období pred premiestnením, a zistilo sa, že sú bez výskytu špecifikovaného škodcu.
                        Uvedené miesto produkcie je obkolesené zónou s polomerom 500 m („okolitá zóna“), v ktorej bola splnená jedna z týchto podmienok:

                                    i)

                                    v celej okolitej zóne sa dvakrát vykonali úradné kontroly v čase, ktorý je najvhodnejší na odhalenie príznakov infekcie, v poslednom ukončenom vegetačnom období pred premiestnením. Počas týchto úradných kontrol, odberu vzoriek a testovania nebola zistená prítomnosť špecifikovaného škodcu;

                                    ii)

                                    všetky špecifikované rastliny v okolitej zóne boli okamžite zničené;

                                    iii)

                                    každá špecifikovaná rastlina v okolitej zóne bola pravidelne v najvhodnejšom čase testovaná s cieľom odhaliť príznaky infekcie a zistilo sa, že je bez výskytu špecifikovaného škodcu.

                              Okolitá zóna je obkolesená ďalšou zónou so šírkou 4 000 m, v ktorej bola splnená jedna z týchto podmienok:

                                    i)

                                    po tom, čo sa v celej uvedenej ďalšej zóne v poslednom ukončenom vegetačnom období pred presunom v čase, ktorý je najvhodnejší na odhalenie príznakov infekcie, dvakrát vykonali úradné kontroly, odber vzoriek a testovanie, prijali sa vo všetkých prípadoch zistenia prítomnosti špecifikovaného škodcu na špecifikovaných rastlinách eradikačné opatrenia. Tieto opatrenia spočívajú v okamžitom zničení infikovaných špecifikovaných rastlín;

                                    ii)

                                    všetky špecifikované rastliny v uvedenej ďalšej zóne boli zničené;

                                    iii)

                                    všetky špecifikované rastliny v uvedenej ďalšej zóne boli testované podľa plánu odberu vzoriek, ktorý umožňuje s 99 % spoľahlivosťou potvrdiť, že miera výskytu špecifikovaného škodcu v špecifikovaných rastlinách je nižšia ako 0,1 %.

            Článok 9
            Dodatočné podmienky premiestňovania
            Ak sú splnené požiadavky uvedené v článku 8 písm. d) alebo e), musia špecifikované rastliny spĺňať ešte jednu z týchto požiadaviek:

                        a)

                        špecifikované rastliny pochádzajú priamo z materských rastlín vypestovaných za podmienok stanovených v článku 8 písm. a), b), c) alebo d);

                        b)

                        špecifikované rastliny pochádzajú priamo z materských rastlín, ktoré boli predmetom predchádzajúceho individuálneho testovania, ktorým sa potvrdila neprítomnosť špecifikovaného škodcu;

                        c)

                        špecifikované rastliny boli testované podľa plánu odberu vzoriek, ktorý umožňuje s 99 % spoľahlivosťou potvrdiť, že miera výskytu špecifikovaného škodcu v špecifikovaných rastlinách je nižšia ako 0,1 %.

            Článok 10
            Súlad
            Členské štáty zrušia alebo zmenia opatrenia, ktoré už prijali na svoju ochranu pred zavlečením a rozšírením špecifikovaného škodcu, na účely dosiahnutia súladu s týmto nariadením. O daných opatreniach bezodkladne informujú Komisiu.

            Článok 11
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa do 31. decembra 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 317, 23.11.2016, s. 4.

            (2)  Vykonávacie rozhodnutie Komisie 2012/756/EÚ z 5. decembra 2012 o opatreniach proti zavlečeniu Pseudomonas syringae pv. actinidiae Takikawa, Serizawa, Ichikawa, Tsuyumu a Goto do Únie a proti jeho šíreniu na území Únie (Ú. v. EÚ L 335, 7.12.2012, s. 49).

            (3)  Vykonávacie rozhodnutie Komisie (EÚ) 2017/198 z 2. februára 2017 o opatreniach proti zavlečeniu Pseudomonas syringae pv. actinidiae Takikawa, Serizawa, Ichikawa, Tsuyumu a Goto do Únie a proti jeho šíreniu na území Únie (Ú. v. EÚ L 31, 4.2.2017, s. 29).

            (4)  Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).

            (5)  Delegované nariadenie Komisie (EÚ) 2019/2123 z 10. októbra 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o pravidlá, v ktorých prípadoch a za akých podmienok sa môžu vykonávať identifikačné a fyzické kontroly určitého tovaru na kontrolných miestach, ako aj dokladové kontroly vo vzdialenosti od hraničnej kontrolnej stanice, (Ú. v. EÚ L 321, 12.12.2019, s. 64).

            (6)  Požiadavky na stanovenie oblastí bez výskytu škodcu. ISPM č. 4 (1995), Rím, IPPC, FAO 2016.

            (7)  Požiadavky, ktoré treba splniť pri zriaďovaní miest produkcie bez výskytu škodcu a lokalít produkcie bez výskytu škodcu. ISPM č. 10 (1999), Rím, IPPC, FAO 2016.


title: Vykonávacie nariadenie Komisie (EÚ) 2020/887 z 26. júna 2020, ktorým sa mení vykonávacie nariadenie (EÚ) 2019/66, pokiaľ ide o kontroly rastlín na výsadbu po dovoze

text:
                  29.6.2020

                  SK

                  Úradný vestník Európskej únie

                  L 205/16

         VYKONÁVACIE NARIADENIE KOMISIE (EÚ) 2020/887
         z 26. júna 2020,
         ktorým sa mení vykonávacie nariadenie (EÚ) 2019/66, pokiaľ ide o kontroly rastlín na výsadbu po dovoze
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 22 ods. 3,
         keďže:

                     (1)

                     Vo vykonávacom nariadení Komisie (EÚ) 2019/66 (2) sa stanovujú pravidlá týkajúce sa jednotných praktických opatrení na vykonávanie úradných kontrol rastlín, rastlinných produktov a iných predmetov. Tieto pravidlá zahŕňajú kontroly v priestoroch profesionálnych prevádzkovateľov na miestach produkcie rastlín na výsadbu.

                     (2)

                     Dormantné rastliny na výsadbu s výnimkou semien môžu predstavovať jednotné nebezpečenstvá a riziká pre zdravie rastlín, pretože v čase ich kontroly na hraničných kontrolných staniciach alebo na kontrolných miestach nemusí byť možné zistiť výskyt alebo príznaky škodcov. Bezprostredne po týchto kontrolách sa však dané rastliny na výsadbu prepúšťajú do voľného obehu, pričom je k nim priložený rastlinný pas na premiestňovanie v rámci územia Únie.

                     (3)

                     Z toho dôvodu, a aj s cieľom reagovať na uvedené riziká, je po dovoze vhodné vykonávať fyzické kontroly v priestoroch prevádzkovateľov aspoň počas prvého vegetačného obdobia, aby sa s vyšším stupňom istoty mohol zistiť výskyt karanténneho škodcu Únie, karanténneho škodcu chránenej zóny alebo škodcu, na ktorého sa vzťahujú opatrenia prijaté podľa článku 30 ods. 1 nariadenia Európskeho parlamentu a Rady (EÚ) 2016/2031 (3). Aby príslušné orgány mohli tieto kontroly vykonávať čo najefektívnejšie a najprimeranejšie, mali by stanoviť frekvenciu týchto kontrol, a takisto určiť, ktoré rastliny na výsadbu majú týmto kontrolám podliehať, a to na základe plánu kontroly, ktorý sa stanoví v súlade s určitými kritériami.

                     (4)

                     S cieľom zefektívniť kontroly a zamerať sa na najvyššie riziká pre zdravie rastlín je vhodné, aby boli kontroly založené na histórii zachytenia príslušných škodcov s ohľadom na príslušné tretie krajiny pôvodu, výskyt prioritných škodcov v daných krajinách a dostupné informácie v systéme riadenia informácií pre úradné kontroly (IMSOC). Členské štáty môžu za tieto kontroly vyberať poplatky, ako sa stanovuje v článku 80 nariadenia (EÚ) 2017/625.

                     (5)

                     Ak sa pri týchto kontrolách preukáže, že sa našiel karanténny škodca alebo škodca, na ktorého sa vzťahujú opatrenia prijaté podľa článku 30 ods. 1 nariadenia (EÚ) 2016/2031, príslušné orgány by mali zaznamenávať výsledky kontrol v systéme IMSOC do príslušného finalizovaného jednotného vstupného zdravotného dokladu podľa článku 56 nariadenia (EÚ) 2017/625 vždy, keď je možné spätne vysledovať napadnutú rastlinu k dovezenej zásielke.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Článok 1 vykonávacieho nariadenia (EÚ) 2019/66 sa nahrádza takto:

                  „Článok 1

                     1.   Príslušné orgány vykonávajú úradné kontroly aspoň raz ročne v priestoroch a prípadne aj na iných miestach využívaných profesionálnymi prevádzkovateľmi, ktorí sú oprávnení vydávať rastlinné pasy v súlade s článkom 84 ods. 1 nariadenia (EÚ) 2016/2031.

                     2.   Uvedené kontroly zahŕňajú inšpekcie a v prípade podozrenia na výskyt rizík pre zdravie rastlín aj odber vzoriek a testovanie uvedené v článku 92 ods. 1 nariadenia (EÚ) 2016/2031.

                     3.   Uvedené kontroly sa vykonávajú v čase, ktorý je najvhodnejší vzhľadom na možné zistenie výskytu daných škodcov alebo ich príznakov či symptómov.

                     4.   Okrem kontrol uvedených v odsekoch 1 až 3 príslušné orgány vykonávajú fyzické kontroly rastlín na výsadbu – s výnimkou semien a vrátane hľúz, cibuliek a pakoreňov, ktoré boli do Únie zavedené v dormantnom štádiu. Príslušné orgány vykonávajú tieto kontroly počas prvého vegetačného obdobia po dovoze na niektorých z týchto rastlín určených na základe plánu kontroly uvedeného v odseku 5.

                     5.   Príslušné orgány určia frekvenciu kontrol uvedených v odseku 4 na základe plánu kontroly, ktorý sa stanoví minimálne v súlade so všetkými z týchto kritérií:

                                 a)

                                 história a úroveň karanténnych škodcov Únie, ktorých zachytili a oznámili členské štáty v súlade s článkom 11 písm. c) nariadenia (EÚ) 2016/2031 a ktorých prítomnosť sa zistila na dovezených rastlinách, rastlinných produktoch a iných predmetoch;

                                 b)

                                 výskyt prioritného škodcu v zmysle článku 6 nariadenia (EÚ) 2016/2031 v príslušnej tretej krajine pôvodu v súlade s dostupnými technickými a vedeckými informáciami;

                                 c)

                                 informácie sprístupnené prostredníctvom systému riadenia informácií pre úradné kontroly (IMSOC) alebo akéhokoľvek iného oficiálneho varovania;

                                 d)

                                 biologické procesy hostiteľa a škodcov a ďalšie relevantné podmienky na účinné zistenie karanténneho škodcu alebo škodcu, na ktorého sa vzťahujú opatrenia prijaté podľa článku 30 ods. 1 nariadenia (EÚ) 2016/2031.

                     6.   Ak sa pri týchto kontrolách uvedených v odseku 4 preukáže výskyt karanténneho škodcu alebo škodcu, na ktorého sa vzťahujú opatrenia prijaté podľa článku 30 ods. 1 nariadenia (EÚ) 2016/2031, príslušné orgány zaznamenávajú výsledky kontrol v systéme IMSOC do príslušného finalizovaného jednotného vstupného zdravotného dokladu uvedeného v článku 56 nariadenia (EÚ) 2017/625 vždy, keď je možné spätne vysledovať napadnutú rastlinu k dovezenej zásielke.“

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 95, 7.4.2017, s. 1.

            (2)  Vykonávacie nariadenie Komisie (EÚ) 2019/66 zo 16. januára 2019 o pravidlách týkajúcich sa jednotných praktických opatrení v záujme vykonávania úradných kontrol rastlín, rastlinných produktov a iných predmetov s cieľom overiť dodržiavanie pravidiel Únie o ochranných opatreniach proti škodcom rastlín, ktoré sa uplatňujú na tento tovar (Ú. v. EÚ L 15, 17.1.2019, s. 1).

            (3)  Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016, s. 4).


title: Vykonávacie nariadenie Komisie (EÚ) 2020/1004 z 9. júla 2020, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka kravské mlieko a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  10.7.2020

                  SK

                  Úradný vestník Európskej únie

                  L 221/133

         VYKONÁVACIE NARIADENIE KOMISIE (EÚ) 2020/1004
         z 9. júla 2020,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka kravské mlieko a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 v spojení s článkom 23 ods. 5,
         keďže:

                     (1)

                     Komisii bola 20. septembra 2017 doručená žiadosť od spoločnosti Basic-Eco-Logique o schválenie mlieka ako základnej látky. K žiadosti boli pripojené informácie požadované v článku 23 ods. 3 druhom pododseku nariadenia (ES) č. 1107/2009. Žiadateľovi bola poskytnutá možnosť doplniť žiadosť, ktorá bola sfinalizovaná v novom znení v máji 2018. Žiadateľ vtedy zmenil rozsah žiadosti na (surové plnotučné) kravské mlieko.

                     (2)

                     Komisia požiadala Európsky úrad pre bezpečnosť potravín (ďalej len „úrad“) o vedeckú pomoc. Úrad poskytol 22. augusta 2018 Komisii technickú správu (2). Komisia predložila 21. októbra 2019 Stálemu výboru pre rastliny, zvieratá, potraviny a krmivá revíznu správu (3) a návrh tohto nariadenia a sfinalizovala ich na účely zasadnutia uvedeného výboru 24. marca 2020.

                     (3)

                     Z informácií, ktoré predložil žiadateľ, vyplýva, že kravské mlieko spĺňa kritériá potravín podľa vymedzenia v článku 2 nariadenia Európskeho parlamentu a Rady (ES) č. 178/2002 (4). Hoci sa primárne nepoužíva na účely ochrany rastlín, je užitočné pri ochrane rastlín v prípravku, ktorý sa skladá z tejto látky a vody, či dokonca bez zriedenia. Preto sa má považovať za základnú látku.

                     (4)

                     Mlieko, ktoré nie je určené na ľudskú spotrebu, sa podľa nariadenia Európskeho parlamentu a Rady (ES) č. 1069/2009 (5) považuje za vedľajší živočíšny produkt. Preto by malo byť v súlade s požiadavkami uvedeného nariadenia a nariadenia Komisie (EÚ) č. 142/2011 (6).

                     (5)

                     Mlieko je pre prítomnosť laktózy a mliečnych bielkovín uvádzané ako látka alebo výrobok spôsobujúci alergie alebo neznášanlivosť v súlade s bodom 7 v prílohe II k nariadeniu Európskeho parlamentu a Rady (EÚ) č. 1169/2011 (7), preto je vhodné obmedziť jeho používanie na fázy rastu bez plodov.

                     (6)

                     Z preskúmaní vyplynulo, že od kravského mlieka možno očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o spôsoby používania, ktoré boli preskúmané a podrobne opísané v revíznej správe Komisie. Preto je vhodné schváliť kravské mlieko ako základnú látku.

                     (7)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky schválenia, ktoré sú uvedené v prílohe I k tomuto nariadeniu.

                     (8)

                     V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (8) mala zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie základnej látky
            Látka kravské mlieko špecifikovaná v prílohe I sa schvaľuje ako základná látka za podmienok stanovených v uvedenej prílohe.

            Článok 2
            Zmeny vykonávacieho nariadenia (EÚ) č. 540/2011
            Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  EFSA (Európsky úrad pre bezpečnosť potravín), 2018. Technická správa o výsledku konzultácie s členskými štátmi a EFSA, pokiaľ ide o žiadosť týkajúcu sa základnej látky kravské mlieko na použitie v prípravkoch na ochranu rastlín ako fungicídu (Technical report on the outcome of the consultation with Member States and EFSA on the basic substance application for milk for use in plant protection as a fungicide). EFSA supporting publication 2018:EN-1482, 42 s

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

            (5)  Nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch, Ú. v. EÚ L 300, 14.11.2009, s. 1).

            (6)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).

            (7)  Nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011, s. 18).

            (8)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                           Bežný názov,

                           identifikačné čísla

                           Názov IUPAC

                           Čistota
                            (1)

                           Dátum schválenia

                           Osobitné ustanovenia

                        kravské mlieko
                        CAS č.: 8049-98-7

                        nie je k dispozícii

                        neuvádza sa

                        30.7.2020

                        Kravské mlieko musí spĺňať požiadavky nariadenia (ES) č. 1069/2009 a nariadenia (EÚ) č. 142/2011.
                        Kravské mlieko sa musí používať v súlade s osobitnými podmienkami, ktoré sú zahrnuté v záveroch revíznej správy o kravskom mlieku (SANTE/12816/2019), a najmä v jej dodatkoch I a II.

               (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

            PRÍLOHA II
            V časti C prílohy k vykonávaciemu nariadeniu (ES) č. 540/2011 sa dopĺňa tento zápis:

                              Číslo

                              Bežný názov, identifikačné čísla

                              Názov IUPAC

                              Čistota
                               (1)

                              Dátum schválenia

                              Osobitné ustanovenia

                           „22

                           kravské mlieko
                           CAS č.: 8049-98-7

                           nie je k dispozícii

                           neuvádza sa

                           30.7.2020

                           Kravské mlieko musí spĺňať požiadavky nariadenia (ES) č. 1069/2009 a nariadenia Komisie (EÚ) č. 142/2011.
                           Kravské mlieko sa musí používať v súlade s osobitnými podmienkami, ktoré sú zahrnuté v záveroch revíznej správy o kravskom mlieku (SANTE/12816/2019), a najmä v jej dodatkoch I a II.“

               (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.